CELEX: 62020TN0634
Language: fi
Date: 2020-10-21 00:00:00
Title: Asia T-634/20: Kanne 21.10.2020 – UPTR v. parlamentti ja neuvosto

21.12.2020   
            
            
               FI
            
            
               Euroopan unionin virallinen lehti
            
            
               C 443/24
            
         
      Kanne 21.10.2020 – UPTR v. parlamentti ja neuvosto
      (Asia T-634/20)
      (2020/C 443/28)
      Oikeudenkäyntikieli: hollanti
      
         Asianosaiset
      
      
         Kantaja: Unie van Professionele Transporteurs en Logistieke Ondernemers (UPTR) (Herstal, Belgia) (edustaja: asianajaja F. Vanden Bogaerde)
      
         Vastaajat: Euroopan parlamentti ja Euroopan unioni
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  toteamaan, että kumoamiskanne otetaan tutkittavaksi
               
            
                  —
               
               
                  kumoamaan asetusten (EY) N:o 1071/2009, (EY) N:o 1072/2009 ja (EU) N:o 1024/2012 muuttamisesta niiden mukauttamiseksi maantieliikenteen alan kehitykseen 15.7.2020 annetun Euroopan parlamentin ja neuvoston asetuksen (EU) 2020/1055 2 artiklan 4 kohdan
               
            
                  —
               
               
                  määräämään, että oikeudenkäyntikuluista päätetään myöhemmin
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste: Riidanalaisella säännöksellä rikotaan SEU-sopimuksen 3 artiklan 3 kohta ja loukataan palvelujen vapaan liikkuvuuden periaatetta
                  Maantieliikenteen alalla ja erityisesti kabotaasin alalla pyritään asteittaiseen vapauttamiseen. Asetuksen 2020/1055 riidanalaisella säännöksellä taannutaan tähän asti saavutetusta vapauttamisen tasosta, koska siihen sisältyy laajamittainen rajoitus, joka vaikuttaa epäedullisesti ennen kaikkea kantajan jäseninä oleviin liikenteenharjoittajiin. Tavoite, joka on väärinkäytösten estäminen kabotaasin yhteydessä, joka on riidanalaisen säännöksen perustana, katetaan jo muilla unionin lainsäädäntötoimenpiteillä (Mobility Package).
               
            
                  2)
               
               
                  Toinen kanneperuste: Suhteellisuusperiaatteen loukkaaminen
                  Vaikutusten arviointia ei ollut ennen asetuksen, johon riidanalainen säännös kuuluu, antamista päivitetty siitä vaikutusten arvioinnista, joka oli sitä ennen suoritettu komission ehdotuksesta asetukseksi. Euroopan parlamentti ja neuvosto tekivät kuitenkin perustavanlaatuisia muutoksia komission ehdotukseen, minkä takia olisi ollut asianmukaista ja tarpeen päivittää vaikutusten arviointi.